O elektronskoj ličnoj karti

28.02.13

**Uvod**  
Od 01. marta 2013. godine u Bosni i Hercegovini se izdaje elektronska lična karta.  Nova lična karta se razlikuje od dosadašnje u pružanju novih mogućnosti kao što su:  
• Unos krvne grupe  
• Način uručenja (lično, poštom, putem opunomoćenika)  
• Entitetsko državljanstvo  
• Kvalifikovana potvrda (personalizacija digitalnog potpisa)

**Karakteristike**  
Nove karakteristike elektronske lične karte:  
• Obrazac lične karte sadrži elektronski memorijski element  
• Fotografija u boji  
• Naslov i nazivi pojedinih polja pišu se na bosanskom, hrvatskom, srpskom i engleskom jeziku  
• Unos podataka latiničnim i ćiriličnim pismom odvojeno kosom crtom

**Nova tehnologija**  
Zahvaljujući tehnologiji  izrade nove elektronske lične karte biće spriječeno falsifikovanje dokumenata a građanima omogućeno digitalno predstavljanje i digitalno potpisivanje.

**Digitalni identitet**  
Elektronska identifikacija stvara osnov građanima da ne moraju dolaziti na šaltere ili u kancelariju kod institucija, već da određen broj usluga bude dostupan putem portala.

**Memorijski element**  
Obrazac lične karte sadrži elektronski memorijski element na koji se u procesu personalizacije pohranujuju i kriptografski štite podaci, kao i oznaka za vrstu isprave, kako bi se isprava mogla koristiti za putovanje van Bosne i Hercegovine.

**Zamjena lične karte**  
Od 1. marta 2013. Godine neće se vršiti masovna zamjena ličnih karata, nego će građani mijenjati lične karte po isteku važećih.